google/wiki40b huggingface dataset:
Hålandsheia

Hålandsheia er et område nord for på Frøysland i Mandal. Dette er et område som brukes mye til rekreasjon og friluftsliv. Det er flere merkede turløyper i området. Det er to varder i Hålandsheia; Flovarden og Aarevarden, også kalt Hålandsvarden. Det er også et lite vann her, Hålandstjønna eller også kalt Bombevannet. Dette ligger Nordvest for Bombeheia. Dette er et skogsområde som tilhører gården Skogen Haddeland. De fleste turstiene har utgangspunkt i Hålandsbakken hvor det er gode parkeringsmuligheter for bil. Turmulighetene er mange og varierte på merkede løyper.
ISO 3166-2:BN

ISO 3166-2:BN er Bruneis del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Bangladesh er det definert for fire distrikter.
Hver kode består av to deler, atskilt av en bindestrek. Første del er BN, ISO 3166-1 alfa-2-koden for Brunei. Andre del er to bokstaver.
Ivy Bridge

Forbedringer fra Sandy Bridge

Ivy Bridge er for det meste bare en krymping fra Sandy Bridge-prosessorene. Ivy Bridge ble utviklet hos Intels israelske gren.
Ivy Bridge bruker 22 nm transistorer mens Sandy Bridge bruker 32 nm store transistorer.

Overklokking

Ivy Bridge-prosessorer er 10 °C varmere enn Sandy Bridge-prosessorer når de er overklokket, selv når de er satt til samme spenningsnivå. Impress PC Watch, en japansk nettside, bekreftet at dette var fordi Intel brukte kjølepasta med lavere kvalitet med Ivy Bridge enn med Sandy Bridge. De mobile Ivy Bridge-prosessorene har ikke dette problemet, siden de ikke leveres med kjølepasta fra Intel.
Theodosia nagai

Utseende

En stor, litt avlang, grønt eller gyllent metallisk farget gullbasse. Hannene har horn både på hodet og pronotum, disse er kløvet i spissen og går mot hverandre slik at de danner en klype. Beina, særlig hannenes forbein, er lange og slanke.

Levevis

Arten lever i regnskog.

Utbredelse

Arten lever på Borneo (Sabah, Kalimantan).
Undereventyr

Undereventyr er et eventyr med magiske eller overnaturlige innslag for eksempel troll eller vette.   I Aarne-Thompson (AT) sitt klassifikasjonssystem har disse eventyrene nummer 300 til 749
Til denne gruppen eventyr hører velkjente eventyr som "Kvitebjørn kong Valemon" (AT 425), "Østenfor sol og vestenfor måne" (som er en annen variant av AT425) og "Snehvit" (AT 709).
Lille-Raipas

Lille-Raipas (nordsamisk: Unna Ráipásaš) er et fjell i Alta kommune i Nord-Norge, 5 km sydøst for Alta sentrum.
Fjellet er 286 meter høyt og utgjør et av punktene på Struves meridianbue som i 2005 ble oppført på UNESCOs verdensarvliste.

Geologi

Berggrunnen tilhører Raipasgruppen, som består av en tykk lagpakke med grønnsteiner og over dette en tykk lagpakke av kvartsitter. Gruppen finnes i et grunnfjellsvindu mellom Alta og Kvænangen, og tilhører Finnmarksviddas grunnfjellsområde. Tilsvarende grønnsteiner og kvartsitter finnes også i Øst-Finnmarks grunnfjellsområde. Alderen på bergforekomstene i dette området 2000 millioner år.
I fjellet har man funnet stromatolitter som kan være mellom 1850 millioner og 2100 millioner år gamle. Dette er de eldste fossilene som har blitt funnet i Europa.

Gruvedrift

Raipas gruve ligger på fjellet Lille-Raipas. Forekomsten ble antagelig funnet i 1685. Alten Copper Works drev gruvedrift der fra 1836 til 1869. Raipas gruve var ved siden av Gammelgruva i Kåfjord den viktigste for kobberverket i Kåfjord.
Den argentinske uavhengighetsdagen

Bakgrunn

Mellom 1810 og 1818 ble det utkjempet en kamp for å frigjøre visekongedømmet Rio de la plata fra det spanske styret. Rio de la plata bestod av Argentina, Bolivia, Uruguay, Paraguay, og deler av Chile.
9. juli 1816 ble Argentina erklært uavhengig fra Spania. Denne dagen fikk landet også en egen grunnlov. Dagen er derfor en offentlig helligdag i Argentina, og feires hvert år.
I de største byene er det parader og militære oppvisninger, og noen byer har utendørs festivaler som inkluderer fyrverkeri, musikk og dans. Hovedstaden Buenos Aires har en av de største seremoniene hvor hundretusener  samler seg for å se paraden og for å feire sammen.
Pasly

Befolkningsutvikling

Antall innbyggere i kommunen Pasly
Referanse: INSEE
Anders K. Orvin

Anders Kristian Orvin (født 24. oktober 1889 i Hattfjelldal, død 2. oktober 1980 i Oslo) var en norsk geolog, kjent for sitt virke på Svalbard der han jobbet for Norges Svalbard- og Ishavsundersøkelser og dets leder 1945-48. Dette ble til Norsk Polarinstitutt og Orvin var underdirektør 1948-57 og direktør 1958-60. Han var cand.min. 1912 og dr.philos 1934 ved Universitetet i Oslo. Allerede i 1913 deltok han på Adolf Hoels ekspedisjon til Spitsbergen. Han har gitt navn til Orvin Land på det nordøstlige Svalbard og Orvinfjella i Dronning Maud Land.
Han vokste opp i Hattfjelldal der faren Ole Tobias Olsen (1830-1924) var prest frem til 1905 da familien flyttet til Kristiania.
Camisole

En camisole er et ermeløst undertøysplagg for damer, det går vanligvis ned til livet. Camisolen er normalt laget av sateng, nylon eller bomull.

Moderne bruk

I moderne bruk er en camisole eller cami et løstsittende ermeløst undertøysplagg for damer, og dekker overkroppen, men er kortere enn en chemise. Camisoler lages av lette materialer, vanligvis bomullsbasert, av og til sateng eller silke, eller stretchstoff slik som lycra, nylon eller spandex.
Kid Icarus: Uprising

Gameplay

Kid Icarus: Uprising er et tredjepersonsskytespill hvor du kontrollerer engelen Pit som innehar et sverd og et skytevåpen. Det er imidlertid skytevåpenet som vil være hovedvåpenet, også på bakken. Spillet har blitt beskrevet som «en hurtig og actionfylt blanding av luft- og bakke-basert skyting». I lufta må man hele tiden passe på å svinge unna objekter for å unngå å krasje, samtidig som man hurtig skyter ned fiender.
Anders Heger

Familie

Heger er sønn av Wanda Hjort Heger og Bjørn Heger. Han har fem søsken; en av dem er juristen Kim Heger.

Radio Nova

Anders Heger var med på å starte Radio Nova, den første studentradioen i Norge.

Forlagsmann

Heger ble direktør for litterær seksjon i det norske forlaget Cappelen (eid av det svenske mediahuset Bonnier) i 1991.

Forfatter

I 1985 skrev han en bok om den juridiske prosessen mot Agnar Mykle og i 1999 kom Et diktet liv, en biografi om Agnar Mykle som han fikk Brage-prisen for. Hegers bestefar, Johan Bernhard Hjort, var Mykles forsvarsadvokat. 
I 2002 utga Heger boken Bruddet – Hellige krigere og en ny verdensorden sammen med Kari Vogt. Dette er en sakprosa-bok om islam, hellige krigere og den nye verdenssituasjonen.

Oversetter

Han har over tyve års erfaring som oversetter av Hanen Hasses frierferd samt diverse andre barnebøker. I 2008 nyoversatte Heger Tove Janssons klassiske tegneserier om Mummitrollet til norsk.

Spaltist

Han er spaltist i Dagsavisen.
Paul Gautsch

Bakgrunn

Paul Gautsch var sønn av en statstjenestemann og besøkte elitegymnasiet Theresianum. Han studerte rettsvitenskap ved Universität Wien, og avsluttet sub auspiciis imperatoris.

Politiker

Gautsch ble ansatt i undervisningsministeriet i 1874 og avanserte raskt. Han ble i 1881 direktør for Det teresianske akademi, ble i 1885  undervisningsminister og ble i 1890 friherre. 
I 1893 fratrådte Gautsch samtidig med Eduard Taaffe. I regjeringen Kasimir Felix Badeni (oktober 1895 til november 1897) ble han atter undervisningsminister. Etter Badenis avgang ble Gautsch selv ministerpresident og dessforuten innenriksminister, men gikk av allerede i mars 1898, på grunn av at hans forandringer i Badenis språkforordninger for Böhmen ikke tilfredsstilte de tyskliberale elementene i riksrådet. 
Etter at han ble ministerpresident på nytt den 31. desember 1904 ved Ernest von Koerbers fall, måtte han gjennomkjempe en rekke unionstvister med ungarerne. I Østerrikes indre politikk gjorde han en viktig innsats ved å på alvor ta opp spørsmålet om innføring av allmenn stemmerett og opphevelse av den gamle klasserepresentasjonen.
Hans frisinnede forslag til representasjonsreform støtte imidlertid på sterk motstand fra de privilegerte storgodseierne og særlig blant polakkene. Derfor måtte  Gautsch gå av i april 1906 etter imidlertid å ha lagt grunnen til og i hovedtrekkene vunnet støtte for den store reform, somn deretter – etter at kabinettet Hohenlohe brøt sammen innen et par måneder - ved nye konsesjoner og kompromisser i 1907 ble gjennomført under Max Wladimir von Beck. 
I 1895 ble Gautsch medlem på livstid av herrehuset.
«Krabaten»

«Krabaten»

Sammen med det noe større storskipet «Svenske Jomfru» på 1000 tonn ble «Krabaten» sjøsatt i året 1563, men erobret før man rakk å ferdigstille disse like etter krigen formelt brøt ut den 31. juli med Frederik IIs krigserklærning. Mindre enn en måned senere kunne kongen i egne person inspirerte disse to storskipene.
Først i det neste året ble «Krabaten» og «Svenske Jomfru» klargjort for den dansk-norske flåten som skulle gå sammen med flåten fra den nordtyske fristaden Lübeck ute i Østersjøen for å opprettholde en blokade av det svenske kongedømmet og samtidig konfrontere den svenske flåten man visste vil være en slagkraftige motstander.
Det nye skipet, «Krabaten», med sitt deplasement og en bestykning på opptil 68 skyts (1567) tilhørte den øverste rangen av krigsskipene i midten av 1500-tallet, og kunne ha en besetning på opptil fire hundre sjømenn og soldater.
Det deltok i sjøslagene med lik stor heder som «Svenske Jomfru», og var Otto Ruds skip under Slaget ved Bukow. Hans bror Erik Rud kommanderte «Svenske Jomfru» under krigen. I det neste sjøslaget, det blodige Slaget ved Bornholm den 7. juli 1565, var Otto Rud den neste admiralen etter Herluf Trolles død og gått om bord på det nye flaggskipet «Jægermester» som skulle ha fire «sekundanter». Et storskip skulle ha assistanse av minst to mindre skip som sekundanter under et sjøslag, men Otto Rud justet denne taktikken med to ekstra sekundanter. Hans tidlige skip «Krabaten» ble tatt inn i formasjonen på fem skip.
Under sjøslaget klarte ikke «Krabaten» å støtte flaggskipet etter hvert som stridighetene pågikk, og Otto Rud ble tatt til fange etter svenskene hadde klarte å omringe og nedkjempe «Jægermester» i løpet av dagen. I det neste året, 1566, var «Krabaten» med den allierte flåten under kommando av admiral Hans Lauritzen-Baden og deltok i det tredje slaget ved Öland den 26. juli. To dager senere hadde man ankret utenfor Visby på Gotland sammen med flåten. Lauritzen-Baden hadde truet befalhaverne i flåten på livet om disse ikke følge hans ordre om å være på ankerstedet, man hadde kommet med protester.
Etter det hadde blåst opp til storm utenfor Gotland om kvelden i 28. juli, besluttet flere å bryte denne ordren og styrte ut til sjøs vekk fra farvannet før det verste kom. «Krabaten», «Gabriel» og «Danske Jomfru» berget seg mens stormen rammet den allierte flåten med full styrke. Tolv danske skip ble borte i denne natten, og flesteparten som hadde kommet ut til sjøs, hadde mistet mye av deres utrustningen og riggingen.
Sammen med «Svenske Jomfru» var «Krabaten» fra Älvsborg noen av de få storskipene som var tilbake i den dansk-norske orlogsflåten med det nye flaggskipet «Fortuna» i de neste årene. Ingen andre skip hadde mer enn tre hundre mann, og «Krabaten» var et av seks skip som hadde «kartov» kanoner, det kraftigste skytset ombord på et krigsskip i 1500-tallet.
Etter krigens slutt i 1570 var skipet kommandert av Erik Munk ved flere anledninger fram til 1583 da «Krabaten» og «Svenske Jomfru» ble tatt ut av tjeneste og opphugd.
Valdez

Exxon Valdez-forliset

Den 24. mars 1989 forliste tankeren Exxon Valdez cirka 40 km vest for Valdez.
Herrene i Haven

Herrene i Haven er en norsk musikkgruppe med base i Tønsberg i Vestfold.
Bandet ble startet på 1980-tallet som Kjernefamilien, men skiftet senere navn til Herrene i Haven. De opprinnelige medlemmene Reidar Vinje Stensvold (vokal/gitar), Olaf Kamfjord (bass), Terje Johannesen (gitar/trompet) og Jon Kirkebø Rosslund (perkusjon) spiller fortsatt. Andrè Vrolijk (1960–2008) ble med i 2004 og deltok på Drar til sjøs som sanger og låtskriver. Rune Jensen (piano/keyboard) kom med i ensemblet høsten 2016.
Herrene i Haven komponerer musikk innen sjangrene folk, viser, pop og blues til sangtekster av forfatteren Stein Erik Lunde. På albumene Går i Terapi fra 2013 og Bare et pust fra 2017 bidrar også lyrikeren Gro Dahle med tekster.
Bandet utgjorde prosjektet Ødeland Kvartal sammen med Malvina Wisløff på 1990-tallet. De ga ut plata 4 sanger av Bob Dylan i 1996 og opptrådte i flere år med oversatte sanger av Dylan. Herrene i Haven var dessuten bandet til Odd Børretzen i mange år, likeså for Lars Martin Myhre.
Oloros

Oloroseller Olorus (gresk: Ὄλορος) var navnet på to skikkelser i antikken.
Den ene var konge av Thrakia. Hans datter Hegesipyle giftet seg med den athenske statsmann og general Miltiades, som beseiret perserne i [Slaget ved Marathon]] i 490 f.Kr. 
Olorus var også faren til den athenske historiker Thucydides, forfatter av Peloponneserkrigen.
Appalachian Trail

Appalachian Trail (fullt navn: The Appalachian National Scenic Trail, forkortet: A.T.) er en merket tursti i fjellkjeden Appalachene i det østlige USA mellom Springer Mountain i Georgia og Mount Katahdin i Maine. Stien er omtrentlig 3 500 kilometer lang. En nøyaktig lengde kan ikke bestemmes, siden deler av den stadig blir modifisert eller omdirigert. Appalachian Trail er blant de lengste vandrestiene i verden. Mer enn 2 millioner mennesker sies å vandre på deler av stien minst en gang om året.
Idéen om Appalachian Trail ble til i 1921. Selve stien ble fullført i 1937, etter mer enn et tiår med arbeid. Siden har det vært stadige forbedringer og endringer. Stien blir vedlikeholdt av 31 foreninger og partnerskap av frivillige, og den blir forvaltet av National Park Service, U.S. Forest Service og den ideelle organisasjonen Appalachian Trail Conservancy.
Mesteparten av stien går gjennom skoger og villmark. Noen strekk går gjennom småbyer og gårder, eller følger veier. Stien går gjennom 14 stater: Georgia, Nord-Carolina, Tennessee, Virginia, Vest-Virginia, Maryland, Pennsylvania, New Jersey, New York, Connecticut, Massachusetts, Vermont, New Hampshire og Maine.
Noen vandrere prøver å gå hele stien i løpet av en sesong – mer enn 2 700 klarte dette i 2014 – og noen går også hele lengden, for så å snu og gå hele veien tilbake igjen (kjent som jojo). Mange bøker, memoarer, nettsider og fanklubber er dedisert til disse bragdene. Den mest anbefalte vandreruten for thru-hikers (de som går hele stien i løpet av en sesong) er å starte senvinters eller tidlig vår i Georgia, og så følge vårløsningen nordover. I løpet av sensommer eller tidlig høst vil man nå målet i Maine. Bare 10–15% av de som har som mål å fullføre greier det. 
En forlengelse kjent som International Appalachian Trail fortsetter nordøstover, krysser Maine, og går inn i Canada til Newfoundland. Noen seksjoner fortsetter til Grønland, gjennom Europa, og over til Marokko. Andre separate utvidelser fortsetter fra den sørlige enden av Appalachian Trail til Alabama og Florida, og blir til det som kalles Eastern Continental Trail.
Appalachian Trail, Continental Divide Trail, og Pacific Crest Trail danner det som kalles Triple Crown of Hiking.
Wolfgang Pintzka

Oppvekst

Wolfgang Pintzka vokste opp i Zwickau i Sachsen, og var sønn av Otto Pintzka og Olga Johanna Förster. Faren jobbet på bilfabrikken Horch. I 1939, da han var elleve år, fortalte faren ham for første gang at farfaren hadde jødiske røtter; siden nevnte faren det aldri igjen. Han ble oppdratt protestantisk, i likhet med faren. Hans tre øvrige besteforeldre var protestanter. Pintzka fikk en tidstypisk tysk oppdragelse og var medlem i Hitlerjugend, der medlemskap var obligatorisk siden 1936. I 1945 ble han og resten av skoleklassen hans utskrevet til å delta i Folkestormen, som det var meningen at skulle fungere som en motstandsbevegelse mot russerne og som i stor grad bestod av ungdommer. I 1945 ble han angitt til russerne og sendt til en Gulagleir i Sibir, der han var i fem år. I leiren møtte han den tyske kommunisten Max Emendörfer, som satt ni år i Gulag frem til 1956 og som ble som en slags farsfigur og veileder for ham. Da Pintzka slapp fri i 1950 var moren død og faren gift på nytt. Etter 1950 fullførte han Abitur og studerte ved Theaterinstitut Weimar/Leipzig.
Han hadde en søster, Eva (gift Hentschke), som døde i 2016.

Karriere

Som medarbeider og regiassistent ved Berliner Ensemble ble han elev av Erich Engel og en nær medarbeider av Helene Weigel. Fra 1966 arbeidet han som regissør ved teatre i Finland, Island og Norge, og som foreleser ved teaterhøyskoler. Pintzka beskriver Bertolt Brecht som ambivalent til DDR, men peker på at Brecht bare virket i DDR i noen få år og heller ikke rakk å oppleve oppstanden i Ungarn og at regimet tok ham til inntekt for seg dels gjennom utelatelse av hans kritikk.
Fra 1984 bodde han i Norge, hvor han grunnla en familie og fikk to barn, og mottok Statens stipend for eldre fortjente kunstnere. I Norge oppsøkte han rabbiner Michael Melchior og ønsket å konvertere til jødedommen, hans farfars religion. Melchior var skeptisk og mente at «en god kristen er bedre enn en dårlig jøde», men Pintzka stod på sitt. Som 60-åring konverterte han sammen med sin familie.
Han har skildret sin dramatiske livshistorie i selvbiografien Von Sibirien in die Synagoge (norsk utg. 2003 Fra Sibir til synagogen – erindringer fra to verdener), et sterkt personlig dokument om hvordan det 20. århundres politiske omveltninger og lidelser har formet både hans eget liv og andres. I 2006 utgav han Pulverturm und Schwanenteich – Eine Jugend in Sachsen om ungdomsårene i Sachsen fra 1928 og frem til 1950 da han vendte tilbake fra Sibir.
Han døde i 2006 i Oslo av kreft etter kort tids sykdom.
Luoding

Luoding (kinesisk: 罗定; pinyin: Luódìng) er et byfylke i den kinesiske provinsen Guangdong. Det ligger under byprefekturet Yunfu.
Befolkningen var på 1 044 980 innbyggere i 1999.

Økonomi og samferdsel

I fylket ligger Luoding kullkraftverk på 280 MW.
Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.
Forsvarets spesialstyrker

Bakgrunn

Forsvarets spesialstyrker ble opprettet som en driftsenhet som erstatning for spesialoperasjonsavdelingen i Forsvarsstaben. Den står for felles virksomhetsledelse for spesialstyrkene i det norske Forsvaret, skal sørge for styrkeproduksjon og får ansvar for støttevirksomhet til de to avdelingene som inngår i enheten. De to avdelingene i enheten har oppgaver knyttet til nasjonal militær beredskap, samt internasjonale operasjoner. De kan etter anmodning bistå sivile myndigheter i kontraterroroperasjoner innenlands.
Enhetens ledelse og stab holder til på Akershus festning i Oslo, mens Marinejegerkommandoen holder til på Haakonsvern orlogsstasjon i Bergen og Forsvarets spesialkommando er forlagt i Rena leir i Østerdalen. De tjenestegjørende i Forsvarets spesialstyrker skal opprettholde sin tilknytning til sine respektive forsvarsgrener og forsvarsgrenene skal ha ansvar for nivådannende utdanning.
Kontreadmiral Nils Johan Holte var den første sjefen for Forsvarets spesialstyrker og ledet avdelingen fra januar 2014 til 1. september 2017. Generalmajor Torgeir Gråtrud tok over som sjef fra samme dato.
Marcus Haus

Idrettskarriere

Etter å ha drevet med svømming i nesten ni år kom han i kontakt med Norges svømmeforbund høsten 2010, og i 2011 deltok han i sitt første Special Olympics, i Athen i Hellas. Der fikk han bronse på 100 meter rygg og 100 meter fri, og han vant 200 meter bryst. I november ble han tildelt Ungdommens kulturpris for Eid kommune for sine resultater i Special Olympics. 
Ved Landsstevnet 2012 fikk han fire sølvmedaljer, bak Adam Ismael Wenham på alle distansene. Ved NM i svømming 2012 fikk han 5 gull og 4 sølv. Året etter, ved NM kortbane 2013 fikk han syv medaljer, hvorav gull på 100 meter rygg
Han deltok ved Special Olympics Europeiske Sommerleker i Antwerpen i september 2014. Der vant han 50 meter fri og kom på 2.-plass på 50 meter butterfly. I tillegg deltok han på Norges lag som vant 4x50 meter fri, sammen med Arja Johansen, Ronja Hjelmstad og Adam Ismael Wenham. Haus vant ingen gullmedaljer ved NM i svømming 2014, men endte opp med tre sølv- og fire bronsemedaljer. 
Ved Special Olympics 2015 i Los Angeles fikk han to medaljer og en femteplass. Han vant 100 meter fri og kom på 2.-plass på 200 meter fri, og kom på femteplass på 100 meter medley.
Miragoânesjøen

Geologi

Det dypeste sedimentet på bunnen er fra pre-colombiansk tid. Det inneholder mye organisk materiale og relativt få karbonater. De øverste 30 centimetrene dokumenterer tiden etter eropeernes ankomst, og kan blant annet avsløre to perioder med avskoging.

Natur

Miragoânesjøen er tilholdssted for blant annet stokkender og skilpadder. Innsjøen rommer også en art av levendefødende tannkarper som er endemiske her. Det engelske populærnavnet til denne arten, Miragoâne Gambusia (Gambusia beebei) refererer til innsjøen.
Kurt blir grusom

Handling

Kurt oppdager en dag at samfunnet i bunn og grunn ikke respekterer trucksjåfører noe særlig. Kona er en ambisiøs arkitekt, naboen er lege, og heller ikke Kurts unger ser ut til å være særlig tilfreds med farens yrke. Selv om Kurt er populær på jobben og liker å kjøre truck, slutter han, og begynner å klatre på den sosiale rangstigen: Han vil bli lege, han vil bli rik, han vil være noen. Til slutt vil han til og med være statsminister. Ingen av delene lykkes særlig godt for ham, og Kurt blir etter hvert grusom.
Embryo

Mennesket

Når den første celledelingen har foregått en stund etter befruktningen dannes en plate med tre cellelag. Ene siden kalles endoderm som vil danne overflatevev i tarm og luftveier. Det midtre laget kalles mesoderm som danner mye bindevev, fettvev og muskelvev. Den andre siden, eller det tredje laget, kalles ektoderm og danner hud, hjerne og nervesystem. Denne platen med de tre lagene gjennomgår kompliserte foldinger og sammenføyninger som danner alle organene med tarmer, lever, kjønnsorganer, armer og ben og videre.
Tømmerfløting

Historie

Siden tømmerfløting var avhengig av store vannmengder, har den med få unntak vært gjennomført i sammenheng med vårflommen. I sideelver og andre steder med liten vannføring, ble det bygget fløtingsdammer for å samle opp vannet slik at man bedre kunne kontrollere tømmertransporten nedover vassdraget eller tømmerrenna. For å vedlikeholde og betjene dammene ble det ansatt fløtere som også hadde som oppgave å føre tømmeret fram og løsne stokker som satt fast, en ikke ufarlig beskjeftigelse. Fløterne var ofte organisert i en fellesfløtingsforening som var et samarbeid mellom tømmeroppkjøpere i hvert enkelt vassdrag.  
Tømmerfløting spilte en avgjørende rolle for utnyttelsen av skogeiendommer i en tid da landverts transport ikke var gjennomførbar. I dag har lastebiler overtatt det aller meste av denne transporten.
Den blå grotte

Den blå grotte (Grotta Azzurra) er en kjent hule på kysten av den italienske øya Capri.
Grotten har en åpning som ligger delvis under vannflaten, som andre grotter på øya. De romerske keiserne som hadde villaer på øya brukte den blå grotte som sitt private bad. I dag er grotten en stor og populær turistattraksjon som turistene besøker med båt.
Avhengig av tidevannet og bølgene som slår mot åpningen vil båtførerne be sine passasjerer om å legge seg ned i bunnen av båten mens de drar båten inn i selve grotten med en lenke som er pemanent montert i inngangen. Inne i grotten er vannet smult og den virker opplyst fra sjøbunnen med en vakker fluoruserende blå farge, derav navnet